ਸੰਖੇਪ ਕਰਨ ਲਈ ਦਸਤਾਵੇਜ਼: ਆਜ਼ਾਦ ਭਾਰਤ ਵਿੱਚ ਇਹ ਕਾਰਡ ਤਕਰੀਬਨ ਹਰ ਪਾਰਟੀ ਨੇ ਆਪਣੇ-ਆਪਣੇ ਤਰੀਕੇ ਨਾਲ ਖੇਡਿਆ ਅਤੇ ਇਸਦਾ ਖ਼ੂਬ ਫਾਇਦਾ ਚੁੱਕਿਆ। 

ਸ਼ੁਰੂ ਦੇ ਦਹਾਕਿਆਂ ਵਿੱਚ ਤਾਂ ਇਹ ਸਿਰਫ਼ ਅਨੁਸੂਚਿਤ ਜਾਤਾਂ ਅਤੇ ਜਨ-ਜਾਤੀਆਂ ਤੱਕ ਹੀ ਸੀਮਤ ਰਹਿੰਦਾ ਸੀ ਪਰ ਮੰਡਲ ਕਮਿਸ਼ਨ ਦੀਆਂ ਸਿਫਾਰਿਸ਼ਾਂ ਲਾਗੂ ਹੋਣ ਤੋਂ ਬਾਅਦ ਪੱਛੜੀਆਂ ਜਾਤੀਆਂ ਦੇ ਆਰਕਸ਼ਣ ਦੀ ਸਿਆਸਤ ਦਾ ਅਜਿਹਾ ਰੌਲਾ ਪਿਆ ਕਿ ਸਭ ਦਾ ਝੁਕਾਅ ਇਸ ਵੱਲ ਹੋ ਗਿਆ। 

2019 ਲੋਕ ਸਭਾ ਚੋਣਾਂ ਵਿੱਚ ਜਿਸ ਤਰ੍ਹਾਂ ਨਰਿੰਦਰ ਮੋਦੀ ਨੇ ਜਾਦੂ ਕੀਤਾ, ਉਸਦੇ ਪਿੱਛੇ ਵੀ ਕਿਤੇ ਨਾ ਕਿਤੇ ਪਿਛੜਿਆਂ ਦੀ ਸਿਆਸਤ ਵੀ ਬਹੁਤ ਘੱਟ ਆਈ। ਕਾਫ਼ੀ ਹੱਦ ਤੱਕ ਇਹ ਅਸਰ ਪਿਛੜੀਆਂ ਜਾਤੀਆਂ ਦੇ ਵੋਟ ਦਾ ਸੀ, ਜਿਸ ਨੇ ਸਪਾ-ਬਸਪਾ ਦੇ ਗਠਜੋੜ ਨੂੰ ਉੱਤਰ-ਪ੍ਰਦੇਸ਼ ਵਿੱਚ ਵੱਡੀ ਸੱਟ ਮਾਰੀ ਅਤੇ ਵਿਰੋਧੀ ਧਿਰ ਦੀਆਂ ਉਮੀਦਾਂ 'ਤੇ ਪਾਣੀ ਫੇਰ ਦਿੱਤਾ। 

ਮੋਦੀ ਨੇ ਅਜਿਹਾ ਕਾਰਡ ਖੇਡਿਆ ਕਿ ਬਸਪਾ ਸੁਪਰੀਮੋ ਮਾਇਆਵਤੀ ਸਿਰਫ਼ ਜਾਟਵ-ਦਲਿਤਾਂ ਤੱਕ ਹੀ ਸੀਮਤ ਰਹਿ ਗਈ ਅਤੇ ਸਪਾ ਪ੍ਰਧਾਨ ਅਖਿਲੇਸ਼ ਯਾਦਵ ਤਾਂ ਪੂਰੇ ਯਾਦਵ ਸਮਾਜ ਨੂੰ ਵੀ ਆਪਣੇ ਨਾਲ ਇੱਕਜੁੱਟ ਕਰਨ ਵਿੱਚ ਨਾਕਾਮ ਰਹੇ। 

ਇਹ ਵੀ ਪੜ੍ਹੋ:

ਯੂਪੀ ਦੀ ਜਿੱਤ ਮੋਦੀ ਦਾ ਜਾਦੂ ਜਾਂ ਯੋਗੀ ਦਾ ਕਰਿਸ਼ਮਾ?

ਸ਼ਾਇਦ ਮੋਦੀ ਦੇ ਇਸ ਚਮਤਕਾਰ ਨੂੰ ਦੇਖਦੇ ਹੋਏ ਹੁਣ ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਯੋਗੀ ਆਦਿੱਤਿਆਨਾਥ ਵੀ ਉਸੇ ਪੈਂਤਰੇ ਨੂੰ ਚਲਾਉਣ ਦੀ ਫਿਰਾਕ ਵਿੱਚ ਸਨ। ਇਸੇ ਟੀਚੇ ਨਾਲ ਲੰਘੇ ਸ਼ੁੱਕਰਵਾਰ ਨੂੰ ਉਨ੍ਹਾਂ ਨੇ ਅਜਿਹਾ ਫ਼ੈਸਲਾ ਲੈ ਲਿਆ, ਜਿਸ ਨਾਲ 17 ਪਿਛੜੀਆਂ ਜਾਤੀਆਂ ਅਨੁਸੂਚਿਤ ਦੀ ਸੂਚੀ ਵਿੱਚ ਬਦਲ ਜਾਣ। 

ਇਸਦੇ ਨਾਲ ਹੀ ਜ਼ਿਲ੍ਹਾ ਅਧਿਕਾਰੀਆਂ ਨੂੰ ਵੀ ਇਹ ਹੁਕਮ ਦਿੱਤੇ ਗਏ ਕਿ ਬਦਲੀਆਂ ਗਈਆਂ ਜਾਤੀਆਂ ਨੂੰ ਨਵੇਂ ਕਾਸਟ ਸਰਟੀਫਿਕੇਟ ਵੀ ਜਾਰੀ ਕਰ ਦਿੱਤੇ ਜਾਣ। 

ਸਾਫ਼ ਜ਼ਾਹਰ ਹੈ ਕਿ ਇਸਦੇ ਪਿੱਛੇ 11 ਸੀਟਾਂ 'ਤੇ ਹੋਣ ਵਾਲੀ ਵਿਧਾਨ ਸਭਾ ਉਪ ਚੋਣ ਨੂੰ ਪ੍ਰਭਾਵਿਤ ਕਰਨ ਦਾ ਟੀਚਾ ਹੈ। ਇਹ ਥਾਵਾਂ ਖਾਲੀ ਹੋਈਆਂ ਹਨ ਕਿਉਂਕਿ ਉੱਥੋਂ ਦੇ ਵਿਧਾਇਕ ਲੋਕ ਸਭਾ ਦੇ ਮੈਂਬਰ ਚੁਣੇ ਗਏ ਹਨ।

ਹੁਣ ਤੱਕ 2019 ਲੋਕ ਸਭਾ ਚੋਣਾਂ ਵਿੱਚ ਭਾਜਪਾ ਨੂੰ ਉੱਤਰ ਪ੍ਰਦੇਸ਼ ਵਿੱਚ ਮਿਲੀ ਜਿੱਤ ਦਾ ਸਿਹਰਾ ਯੋਗੀ ਆਦਿੱਤਿਆਨਾਥ ਲੈਂਦੇ ਰਹੇ ਹਨ। ਸਿਰਫ਼ ਯੂਪੀ ਦੀ ਵੱਡੀ ਜਿੱਤ ਦਾ ਨਹੀਂ, ਦੇਸ ਵਿੱਚ ਹੋਰ ਥਾਵਾਂ 'ਤੇ ਵੀ ਜਿੱਥੇ ਭਾਜਪਾ ਨੇ ਜਿੱਤ ਹਾਸਲ ਕੀਤੀ ਹੈ ਉਸਦੀ ਵਾਹੋ-ਵਾਹੀ ਵੀ ਖ਼ੁਦ ਨੂੰ ਹੀ ਦਿੰਦੇ ਹਨ।

ਹੁਣ ਸਾਰਿਆਂ ਨੂੰ ਪਤਾ ਹੈ ਕਿ ਅਸਲੀ ਸਿਹਰਾ ਲੈਣ ਦਾ ਹੱਕਦਾਰ ਕੌਣ ਹੈ- ਉਹ ਸਿਰਫ਼ ਇੱਕ ਸ਼ਖ਼ਸ ਹੈ- ਨਰਿੰਦਰ ਮੋਦੀ। ਕਿਉਂਕਿ ਯੋਗੀ ਆਦਿੱਤਿਆਨਾਥ ਪੂਰੇ ਦੇਸ ਵਿੱਚ ਚੋਣ ਪ੍ਰਚਾਰ ਕਰਦੇ ਰਹੇ, ਤਾਂ ਜਿੱਤ ਲਈ ਆਪਣੀ ਪਿੱਠ ਥਪਥਪਾਉਣਾ ਸੁਭਾਵਿਕ ਹੈ। 

ਹੁਣ ਆਉਣ ਵਾਲੀਆਂ ਉਪ-ਚੋਣਾਂ ਵਿੱਚ ਅਸਲੀ ਟੈਸਟ ਹੋਵੇਗਾ ਉਨ੍ਹਾਂ ਦੀ ਚੋਣ ਸਮਰੱਥਾ ਦਾ, ਕਿਉਂਕਿ ਇਸ ਵਾਰ ਤਾਂ ਮੋਦੀ ਸ਼ਾਇਦ ਹੀ ਹਰ ਚੋਣ ਖੇਤਰ ਵਿੱਚ ਰੈਲੀ ਕਰਨ। ਤਾਂ ਜਿੱਤ ਜਾਂ ਹਾਰ ਦਾ ਸਿਹਰਾ ਯੋਗੀ ਦੇ ਸਿਰ ਹੀ ਆਉਣ ਵਾਲਾ ਹੈ। 

ਯੋਗੀ ਦੇ ਦਾਅ ਪਿੱਛੇ ਵਿਧਾਨ ਸਭਾ ਉਪ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਰਾਖਵਾਂਕਰਨ ਇੱਕ ਅਜਿਹਾ ਮੁੱਦਾ ਹੈ, ਜਿਸ ਨਾਲ ਭਾਰਤ ਵਿੱਚ ਸਿਆਸੀ ਖਿਡਾਰੀ ਸਮੇਂ-ਸਮੇਂ 'ਤੇ ਖੇਡਣ ਤੋਂ ਬਾਜ ਨਹੀਂ ਆਉਂਦੇ।